***Papers, Please*** er et puzzlevideospill designet av Lucas Pope. Spillet fokuserer på det emosjonelle stresset ved å jobbe som passkontrollør, og dermed få bestemme hvem som kan og ikke kan immigrere til det fiktive og dystopiske landet *Arstotzka*. Spillet ble gitt ut 8. august 2013 for Microsoft Windows og OS X, og for Linux 12. februar 2014, og for iPad 12. desember 2014 en versjon for PlayStation Vita ble annonsert i august 2014.

Spillet
-------

Spillet sentrerer seg rundt livet til en passkontrollør ved en grenseovergang i det fiktive landet Arstotzka i 1982. Spilleren sjekker de ankommendes dokumenter og bruker forskjellige verktøy for å bekrefte eller avkrefte at vedkommendes dokumenter er i orden, for å forhindre at uønskede individer, slik som terrorister, kriminelle eller smuglere kommer seg inn i landet. Hvis spilleren finner feil i den ankommendes dokumenter, kan spilleren spørre oppklarende spørsmål, og spørre om videre informasjon, blant annet fingeravtrykk og full kroppssjekk. Spilleren kan dermed få individet arrestert, stemple passet slik at vedkommende ikke kommer inn i landet, eller stemple det slik at individet kommer inn i landet. Den ankommende kan også prøve å gi spilleren bestikkelser. Etter at spilleren har gjort sitt valg om hva som skal skje med individet, blir spilleren fortalt om det ble gjort noen feil. Spilleren kan gjøre to feil uten videre straff, men mer enn to feil vil koste spilleren penger i spillet, ved at man ikke får like mye i lønn fra jobben sin, spilleren har en begrenset mengde tid, som representerer ett fulldagsshift ved grensen.

På slutten av hver dag i spillet tjener spilleren penger avhengig av hvor mange individer som har kommet for å immigrere i løpet av dagen, og spilleren får mindre penger hvis det har blitt gjort feil i løpet av dagen. Spilleren må dermed sette ett budsjett og bruke sine tjente penger på mat, leie, varmeanlegg og andre ting i et ganske lavklasseshus for seg selv og familien sin. Spilleren må også passe på å ikke tjene for mye penger, siden da kan spilleren bli rapportert, og få alle pengene sine konfiskert av staten. Mens forholdene mellom Arstotzka og dets naboland blir verre, blir nye regler satt inn i forhold til spillets historie, slik som at personer fra visse land ikke får lov til å komme inn i Arstotzka eller at folk fra spesifikke land trenger spesiell dokumentasjon. Spilleren kan treffe på flere dilemmaer mens spillet utvikler seg.

En mystisk organisasjon kjent som EZIC er med i spillet, og flere av dens medlemmer dukker opp ved spillerens grensestasjon, og gir spilleren ordre om å hjelpe dem med å få ned den nåværende regjeringen og etablere en ny. Spilleren kan velge å følge disse ordrene eller ikke.

Spillet har en satt historie med tyve forskjellige slutter avhengig av hvordan spilleren spiller spillet. Spillet har også en alternativ modus som er helt tilfeldig og endeløs.

Utvikling
---------

Lucas Pope ved Game Developers Conference i 2014.
*Papers, Please* ble utviklet av Lucas Pope, en tidligere utvikler for Naughty Dog, som bestemte seg for å forlate selskapet etter å ha jobbet med *Uncharted-*serien, og ble dermed en uavhengig utvikler. Han startet å jobbe på spillet i november 2012, og brukte Haxe-programmeringsspråket og NME framework, som begge har åpen kildekode. Originalt var spillet planlagt som et seks måneder langt prosjekt, men tokk faktisk ni måneder å produsere spillet.

Siden Pope er en amerikaner som bor i Japan, måtte han styre rundt med papirer og slikt når han skulle immigrere til Japan. Han tenkte at en slik «spent» situasjon kunne lage et morsomt spill. Før han slapp ut spillet, satte Pope opp en nettside slik at folk kunne foreslå navn på de diverse karakterene som skulle bli med i spillet. *Papers, Please* ble gitt til Steam Greenlight 11. april 2013, og ble gitt ut på Steam 1. mai.

Pope har lagd en versjon av spillet for iPad, og skal lage en versjon for PlayStation Vita, men har sagt at mye arbeid må gjøres om på grunn av at brukergrensesnittet er veldig annerledes. Versjonen for Vita ble annonsert i august 2014 ved Gamescom. I iOS-versjonen måtte Pope sensurere den fulle kroppsskjekken, siden Apple mente at det kunne bli ansett som pornografi. I senere tid har Apple sagt at dette var på grunn av en misforståelse, og har tiltatt Pope å laste opp en nye versjon, men med et valg for å skru det av.

Mottagelse
----------

| Samling av flere omtaler |
| --- |
| Samler | Poengsum |
| GameRankings | 81.95% |
| Metacritic | 85/100 |
| Omtaler |
| Publikasjon | Poengsum |
| *Edge* | 9/10 |
| Eurogamer | 9/10 |
| GameSpot | 8/10 |
| IGN | 8.7/10 |
| *PC Gamer UK* | 87/100 |

*Papers, Please* har blitt rost for the sense of immersion gitt av spillet, og for de emosjonelle reaksjonene man kan få av spillet. Jonathan Ore fra CBC News sa at *Papers, Please* var et nervepirrende detektivspill med nådeløst tempo og dusinvis med interessante karakterer, selv om man bare sitter ved pulten sin. Simon Parkin som skriver for *The New Yorker* sa at *Papers, Please* var blant de ti beste spillene i 2013. Han mente at spillet ville få spillere til å endre sin adferd neste gang de er på flyplassen. Noen kritikere likte historien veldig mye, Ben «Yahtzee» Croshaw fra The Escapists serie *Zero Punctuation* mente at spillet var et veldig unikt spill, og en god start på 2014, og var ett av hans topp fem spill.

Noen kritikere likte ikke spillets papirarbeid-lignende spilling. Stephanie Bendixsen fra ABC syntes at spillet var kjedelig, men følte seg fortsatt interessert i spillet.

*Papers, Please* vant «Excellence in Narrative»-prisen og «Excellence in Design»-prisen ved Independent Games Festival i 2014 og ble nominert for «Nuovo»-prisen. Spillet vant og «Innovation Award»-prisen og «Best Downloadable Game»-prisen ved Game Developers Choice Awards i 2014. Spillet vant «Best Simulation Game»-prisen og ble nominert i kategoriene «Best Game», «Game Design» og «Game Innovation» ved BAFTA Video Games Awards i 2014. Lucas Pope sa i 2014 at spillet hadde solgt 500 000 kopier.

Referanser
----------

1. 1 2  «New 'Papers Please' Video Game». *ABC News*. 9. mai 2013. Besøkt 30. november 2015.
2. 1 2  «Games by Lucas Pope». *dukope.com*. Besøkt 30. november 2015.
3. 1 2 3  «Glory To Arstotzka: Papers, Please And An Interview With Its Creator - CultureMass». 11. januar 2014. Arkivert fra originalen 11. januar 2014. Besøkt 30. november 2015.
4. ↑  «After Apple censorship, award-winning Papers, Please finally headed to iPad». *Polygon*. Besøkt 30. november 2015.
5. 1 2 3  «Papers, Please: The 'boring' game that became a smash hit - BBC News». *BBC News* **(engelsk)**. Besøkt 30. november 2015.
6. 1 2  «Papers, Please [Available 8/8]». *forums.tigsource.com*. Besøkt 30. november 2015.
7. ↑  «Papers, Please and two other games added to Steam Greenlight». *Polygon*. Besøkt 30. november 2015.
8. ↑  «Papers, Please creator wants to do PS Vita version». *VG247.com*. Besøkt 30. november 2015.
9. ↑  «Papers, Please is emigrating to Vita». *Eurogamer.net*. Besøkt 30. november 2015.
10. ↑  «Papers, Please on iPad was rejected by Apple due to 'pornographic content' - CVG UK». 13. desember 2014. Arkivert fra originalen 13. desember 2014. Besøkt 30. november 2015.
11. ↑  «Apple's censorship of immigration game was a 'misunderstanding,' says creator». *The Verge*. Besøkt 30. november 2015.
12. ↑  «Papers, Please for PC». GameRankings. Besøkt 4. desember 2013.
13. ↑  «Papers, Please». *Metacritic*. CBS Interactive. Besøkt 4. desember 2013.
14. ↑  «Papers, Please review». *Edge (magasin)*. Future plc. 21. august 2013. Besøkt 31. desember 2013.
15. ↑  Whitehead, Dan (9. august 2013). «Papers, Please review». *Eurogamer*. Gamer Network. Besøkt 9. august 2013.
16. ↑  Peele, Britton (13. august 2013). «Papers, Please Review». *Gamespot*. CBS Interactive. Besøkt 15. august 2013.
17. ↑  Corbett, Richard (12. august 2013). «Papers, Please Review: Stamp of Quality». *IGN*. Ziff Davis. Besøkt 15. august 2013.
18. ↑  Lahti, Evan (9. august 2013). «Papers, Please review». *PC Gamer*. Future plc. Besøkt 9. august 2013.
19. ↑  «Papers, Please Review: Paper trail of tears». *Ars Technica*. Besøkt 30. november 2015.
20. ↑  «Papers, Please is a nerve-racking game about a desk job - The Buzz». *www.cbc.ca*. Besøkt 30. november 2015.
21. ↑  «The Best Video Games of 2013». *The New Yorker*. Besøkt 30. november 2015.
22. ↑  . Besøkt 30. november 2015.  Manglende eller tom `|tittel=` (hjelp)
23. ↑  «Good Game Stories - Papers, Please». *www.abc.net.au*. Besøkt 30. november 2015.
24. ↑  «Papers, Please takes the grand prize at 16th annual IGF Awards». *www.gamasutra.com*. Besøkt 30. november 2015.
25. ↑  «2014 Independent Games Festival announces Main Competition finalists». *www.gamasutra.com*. Besøkt 30. november 2015.
26. ↑  «The Last Of Us wins top honors at Game Developers Choice Awards». *www.gamasutra.com*. Besøkt 30. november 2015.
27. ↑  «Bafta games: The Last of Us clears up at awards - BBC News». *BBC News* **(engelsk)**. Besøkt 30. november 2015.
28. ↑  «Arkivert kopi» (PDF). Arkivert fra originalen (PDF) 22. februar 2014. Besøkt 27. august 2017.

Eksterne lenker
---------------

* (en) *Papers, Please* på Steam Rediger på Wikidata

* (en) *Papers, Please* på GOG.com Rediger på Wikidata

* (en) *Papers, Please* hos MobyGames Rediger på Wikidata

* (en) *Papers, Please* på Metacritic Rediger på Wikidata

* (en) *Papers, Please* på Internet Movie Database Rediger på Wikidata

* (en) *Papers, Please* hos Giant Bomb Rediger på Wikidata

* (en) *Papers, Please* hos Internet Game Database Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |

Portal: Videospill